**Soomaa rahvuspargi külastuskeskuse peahoone rekonstrueerimise ja laienduse ning õueala ehitiste ja rajatiste projekteerimise lähteülesanne**

Soomaa rahvuspargi külastuskeskuse kompleksi rekonstrueerimisel lähtutakse keskkonnaministri käskkirjaga 01.04.2021.a. nr. 1-2/21/175 kinnitatud Rahvusparkide külastuskorralduse kontseptsioonist.

RMK hallatavate rahvusparkide külastuskeskuste põhifunktsioonideks on:

* Rahvuspargi väärtuste tutvustamine ekspositsioonide, näituste ja sündmuste kaudu.
* Teabe jagamine looduses liikumise võimaluste ning säästliku looduskasutuse kohta.
* Loodusteadlikkuse edendamine läbi erinevate loodushariduslike tegevuste kasutades selleks õppe-, näituste- ja ekspositsiooniruume.
* Keskuste külastajatele vajalike toetavate teenuste pakkumine - Wc-d s.h. inva wc, söögi-joogi ostu võimalus, piknikukoht/söögituba, meenete müük, riidehoid.
* Keskuse tegevusi toetav õueala taristu – väliekspositsioon, parkimisvõimalus s.h. jalgratastele, jäätmemaja.

Külastuskeskuste hoonete projekteerimisel peab arvestama vähemalt energiatõhususe miinimumnõuetega, lähtuma säästva rekonstrueerimise üldistest põhimõtetest ning tagama loodussõbralike tehniliste lahenduste ja materjalide kasutamise.

RMK Soomaa rahvuspargi külastuskeskuse (katastritunnus 36001:004:0680) kinnistul paiknevad järgmised hooned:

* külastuskeskuse saun, KVR kood KV1307H3
* külastuskeskuse peahoone, KVR koodKV1307H4
* elamu, KVR kood KV1307H1
* ait-laut-kuur, KVR kood KV1307H2

**Käesoleva hankega tellitavad projekteerimistööd**.

Külastuskeskuse peahoonele ehitada kahekorruseline laiendus põranda pindalaga ca 200m², mis kataks ära loodushariduse edendamiseks ning külastajate teavitamiseks ruumide vajaduse, ning lahendada kogu hoone ruumide terviklik planeering, arvestades allpool kirjeldatut.

Arhitektuurselt olemasoleva hoonega sobituv laiendus võiks liituda lõunapoolses osas (kus hetkel paikneb auto varjualune).

Lisaks keskusehoone projekteerimistöödele lahendada õueala ehitiste ja rajatistega seonduv, vastavalt allpool kirjeldatule.

Kogu kompleks peab moodustama arhitektuurselt sobiva terviku.

1. **Ruumide vajadused laiendatavas ja rekonstrueeritavas keskusehoones:**
   1. I korrus
      1. **Teabepunkt** ca 45m² - külastaja jaoks esimene ruum, kuhu peale tuulekoda satub (olemasolev). Vajalik Soomaa ja Eesti kaardi jaoks seinapind, infomaterjalide ja kaartide hoiustamine, arvutilaud-lett külastajate registreerimiseks ja teenindamiseks. Vajalik pind kauba ja meenete riiulitele, väljapanekutele, stangedele jne.
      2. **Iseteeninduslik garderoob** välisukse läheduses umbes 50-le külastajale.
      3. **Laoruum** kauba (kaartide, raamatute, kinkekottide, pehmete mänguloomade, müüdavate riiete jms) jaoks. Teabepunkti läheduses, kuiv ja köetav.
      4. **Koristusruum-tehnosõlm** (hea, kui on eraldi sissepääsuga ja lukustatava uksega), kus hoitakse tolmuimejat, moppe, lappe, desovahendeid, kemikaale, elektripirne, lumelabidaid, harjasid jne. Seal peaks asuma ka elektrikilp, boiler, kraanikauss ja pesumasin-kuivati koristusvahendite pesemiseks, kuivatusrestid, ämbrid, veefiltrid, rauaärastustünnid, veetorustiku vahekraanid jms. Põrand äravoolutrapiga.
      5. **Seminariruum** ca 70m², kuhu vajadusel saab koos rändnäitusega paigaldada kohvikulauad(olemasolev saal). Ette näha võimalus anda ruumid opereerimiseks rentnikule. Kui kohvikule rentnikku ei leita, siis jääb ainult seminaride ja koosolekute jaoks. Teabepunkti ja seminari-kohvikuruumi vaheline uks peaks olema lukustatav, et kohvik saaks töötada kauem kui teabepunkt. Terrassiuksega eraldi sissepääs, juhuks kui kohvik on teistel aegadel avatud, kui teabepunkt. Trepp siserõdule.
      6. **Väike kohvikuruum** köögi ees (praegune raamatukogu) – kohviku müügilett ja baaripukid nt seminari ajal matkateeliste teenindamiseks. Kui kohvikule rentnikku ei tule, siis on ainult matkateeliste söögituba. Ruumi ja teabepunkti vahele plaanida lukustatav uks eelmises punktis toodud põhjusel.
      7. Köök ca 24m². Köögi sisustus: uuendada köögi sisustus sarnaselt olemasoleva olukorraga. Sellest saaks kohviku köök. Kui rentnikku ei leita, siis saavad seda kasutada matkateelised, söögi valmistamise töötoad ja üritustele tellitud toitlustajad.
      8. Ekspositsiooniruum I vähemalt 80-85m². Suur avatud ruum (laienduses). Teema „märgalad, üleujutus“. Võimalikult palju seinapinda ja keskel võimalus paigutada ümber ajutisi stende või suuremaid eksponaate. Akende asukoht võiks olla planeeritud nii, et saaks kasutada võimalikult palju looduslikku valgust, kuid lõunapäikese käes ei muutuks ruumid palavaks. Sissepääs võiks olla piisavalt suur, et saada sisse suured eksponaadid nt haabjas.
      9. Trepp alumisest ekspositsiooniruumist võiks olla piisavalt avar, et selle kõrval olevat seina kasutada rabaturba sügavuse näitlikustamiseks ja seinal oleks läbi kahe korruse pannoo teksti ja ajaskaalaga.
      10. Inva-WC koos mähkimislauaga (laienduses).
      11. Invalift ligipääsuks teisele korrusele (laienduses).
      12. Külastajate WC-d (kahekohalised, kraanikaussidega) olemasoleval pinnal.
   2. II korrus
      1. **Siserõdu –** kohviku osa koos trepiga. Sinna võiks plaanida kas rändnäituste pinna või ekraanid koos kõrvaklappidega**,** kus vaadata tutvustavaid klippe Soomaa kohta. Lukustatav uks siserõdu ja järgneva ruumi vahele.
      2. **Raamatukogu** – praegune topiste ja nahkade ruum. Seintel raamaturiiulid, paar mugavat tooli, väike laud.
      3. **Välisrõdu** renoveerida nii, et sademevesi ei jääks rõdule ja rõduuksed oleksid niiskust- ja soojapidavad.
      4. **Töötajate puhkeruum koos kööginurgaga** – peab asuma kohas, kust näeb ja kuuleb välisuksest sisenejaid (sobivaim koht ilmselt praeguse õppeklassi trepipoolne külg koos kahe aknaga. Mööbliga integreeritud valamu, nõudepesumasin, külmik, tööpinnal või seinariiulis mikrolaineahi, kapid/riiulid toidunõudele, sahtlid söögiriistadele. Diivan, 2 tugitooli, kohvilaud).
      5. Teabejuhi kabinet 1 töökoht. Ühe seina ulatuses kapp-riiul. Klienditool, töölaud, sahtlipüstak, ligipääsetavad elektripistikud. WC ja pesuruum
      6. Ekspositsiooniruum II 50m²- „Metsa koridor“. Metsanduse teemaline ekspositsioon. Lae alla rajada kitsad aknad.
      7. Kabinet 2 töökohta, ca …m² (Vastavalt normidele. Sisustuseks töölauad, töötoolid, 2 klienditooli, riiulid (alt kapiuksega), min. 4 voolupistikut töökoha kohta).
      8. Kabinet 2 töökohta, ca …m² (Vastavalt normidele. Sisustuseks töölauad, töötoolid, 2 klienditooli, riiulid (alt kapiuksega), min. 4 voolupistikut töökoha kohta).
      9. Majutusruum WC ja pesemisvõimalusega 19m² (olemasolev tuba 1). Võimalik eraldi ligipääsuga teise otsa uksest.

III korrus

Säilitada arhiiviruumina, renoveerida niiskust- ja soojapidavaks.

1. **Õueala**
   1. **Olemasolevale elumajale** (tulevasele keskkonnahariduse majale) koostada hoone terviklik rekonstrueerimisprojekt järgneva ruumivajadusega
      1. Esimesel korrusel **2 õppeklassi** kumbki 25-le õpilasele. Õppeklassid on eraldatud lükandseinaga, et vajadusel saaks seina vahelt liigutada ning kasutada ühe suure klassina.
      2. **Riidehoid** õppeklassi kasutajatele.
      3. **Kaks 2-kohalist WC-d (võimalus ka ratastooliga)**
      4. **Õppevahendite ruum** seinakappidega (sinna käivad: kahvad, räätsad, plakatid, kastid purgid, mikroskoobid jms).
      5. Koristajaruum
      6. Teisel korrusel eraldi sissepääsuga **näituseruum** rändnäituste esitlemiseks.
      7. Kööginurga, WC ja pesemisvõimalusega nõupidamiste/koolitusruum ligikaudu 20 m². Võivad olla eelmisega omavahel ühendatavad / eraldatavad. Ekraan/projektor teisaldatavad lauad-pingid.
      8. Veranda renoveerida, maja väliskonstruktsioonid taastada algsel kujul.
   2. **Rajatava abihoone ruumide vajadused**.
      1. Projekteerida loodusvahile aastaringseks kasutamiseks ja matkateelistele pesuruumideks ning tehnika hoiustamiseks mõeldud köetav hoone.
         1. **Loodusvahile vajaliku ruumi** minimaalsed mõõdud on ca 5x6m. Ruumis kraanikauss, trapiga põrand, töölaud väiksemate puutööde teostamiseks, käsitööriistade hoiustamise korraldamine. Töölaua juurde pistikud elektritööriistadele. WC. Tõstvärav laiusega 2.5m koos käiguuksega. Ruumi kõrgus 3 m.
      2. **Ruum ja tingimused ATV ja murutraktori hoiustamiseks ja remondiks**, samuti ametisõidukite hooajarehvide ladustamiseks, ca 4x6m. Tõstvärav laiusega 2,5m koos käiguuksega. Ruumi kõrgus 3 m.
      3. **Ruum matkateelise pesemisvõimaluseks** (eraldi sissepääsuga väljast. tuulekoda, WC, duširuum, kuivatusruum ja ruum matkariietele)
      4. **Pesupesemiseruum -** soe ruum, äravoolutrapp põrandal, pesumasin, kuivatusrestid.
   3. **Olemasolev garaažihoone** (mitteköetav).
      1. Temperatuuri suhtes mittenõudlikud loodusvahi tööks vajalikud materjalid.
      2. Rekonstrueerida. Uued põrandad, uued avatäited, vajadusel korrastada välisseinad ja katus. Tagada ruumide ventileeritavus.
   4. **Olemasolev kuurihoone**.
      1. Teostada lammutusprojekt. Materjalid lähevad loodusvahil taaskasutusse.
   5. **Olemasolev maakelder**.
      1. Märkida lammutatavaks.
   6. **Õueala rajatava abihoone piirkonnas**.
      1. Loodusvahi ja külastuskeskuse tarvikute plats. Ca 700m² aiaga piiratud ala, kus hoitakse piirkonna objektide hooldamiseks vajalikke vahendeid, haagiseid, materjale, k.a. lõkkepuud jmt., osaliselt katusealune, ala katmine kruusaga.
      2. Leida logistiliselt sobiv koht alalt kogutavate jäätmete konteineritele. Võiks olla jäätmemaja.
   7. **Parkla**
      1. Laiendada olemasolevat mahutavuseni 3 bussi ja 10 sõiduautot. (võimalik paigutada garaažihoone taha)
   8. **Õueala väliekspositsiooni osa**.
      1. Tegevuste ala, lõkkekoha ning liikumisteede projekteerimine. Väliekspositsioon, laste mänguala ja telkimiskohad võiksid olla ühtne tervik, aga nii, et ühe funktsiooni kasutajad ei segaks teisi.
   9. **Õueala katusealune**.
      1. Projekteerida samas mahus. Tagada parem tuulevari. aknaavade täitmine jms.
   10. **Teed ja platsid**.
       1. Lahendada logistiliselt ja visuaalselt optimaalseim teede ja platside võrk, vastavalt uuele situatsioonile.
       2. Projekteerida keskusehoone taha septiku ning eraldi sissepääsuga ruumide juurde viiv tee. Samuti lahendada prügiauto ligipääs jäätmete konteineritele.
   11. **Haljastus**.
       1. Lahendada projektiga.
   12. **Välivalgustus**.
       1. Lahendada territooriumi valgustus vastavalt uuele situatsioonile.
   13. **Videovalve**.
   14. **Piirded**

Projekteerida kompleksiga ja loodusesse sobiv piire koos väravatega ümber abihoone taha rajatava, loodusvahi ja külastuskeskuse tarvikutele mõeldud, platsi.

Peahoone ja keskkonnahariduse hoone vahelt eemaldada aed (läheb taaskasutusse)

* 1. **Eritööd**

Veevarustus.

Projekteerida vastavalt uuele situatsioonile.

Kanalisatsioon.

Projekteerida vastavalt uuele situatsioonile.

Ventilatsioon ja jahutus.

Projekteerida vastavalt uuele situatsioonile.

Elektrivarustus.

Täiendavalt tarbimiskohtadega seotud elektri ja nõrkvoolu projektidele lahendada täiendava energia saamine läbi päikesepatareide.

Küte.

Hoonete küte lahendada soovitavalt maasoojuspumba abil